FI Euroopan unionin virallinen lehti C 257/15

Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä annetun Euroopan parlamentin ja neuvoston direktiivin 94/22/EY (1) mukainen Ranskan hallituksen tiedonanto

(Ilmoitus nestemäisten tai kaasumaisten hiilivetyjen etsintään oikeuttavaa yksinomaista lupaa (ns. Permis de Nord-Cambrai) koskevasta hakemuksesta)

(ETA:n kannalta merkityksellinen teksti)

2013/C 257/08

BasGas Energia France SAS -yritys, jonka päätoimipaikka sijaitsee osoitteessa Tour Pacific, 11 cour Valmy, 92977 Paris La Défense, Ranska, on hakenut 24. lokakuuta 2011 viideksi (5) vuodeksi yksinomaista lupaa nestemäisten tai kaasumaisten hiilivetyjen etsintään, ns. Permis de Nord-Cambrai, Pas-de-Calais’n ja Nordin departementtien alueella.

Lupa koskee aluetta, jonka raja kulkee seuraavassa taulukossa maantieteellisesti asteina määritettyjen pisteiden kautta, kun nollapituuspiiri on Pariisin pituuspiiri.

Kulmapiste Pituusaste Leveysaste A 0,90° itäistä pituutta 55,90° pohjoista leveyttä B 1,05° itäistä pituutta 55,90° pohjoista leveyttä C 1,05° itäistä pituutta 55,89° pohjoista leveyttä D 1,07° itäistä pituutta 55,89° pohjoista leveyttä E 1,07° itäistä pituutta 55,88° pohjoista leveyttä F 1,09° itäistä pituutta 55,88° pohjoista leveyttä G 1,09° itäistä pituutta 55,87° pohjoista leveyttä H 1,17° itäistä pituutta 55,87° pohjoista leveyttä I 1,17° itäistä pituutta 55,88° pohjoista leveyttä J 1,19° itäistä pituutta 55,88° pohjoista leveyttä K 1,19° itäistä pituutta 55,89° pohjoista leveyttä L 1,20° itäistä pituutta 55,89° pohjoista leveyttä M 1,20° itäistä pituutta 55,90° pohjoista leveyttä N Piste, jossa leveyspiiri 55,90° pohjoista leveyttä leikkaa Ranskan ja Belgian välisen rajan O Piste, jossa pituuspiiri 2,00° itäistä pituutta leikkaa Ranskan ja Belgian välisen rajan P 2,00° itäistä pituutta 55,80° pohjoista leveyttä Q 0,90° itäistä pituutta 55,80° pohjoista leveyttä

N–O: Ranskan ja Belgian välinen raja.

Määritetty pinta-ala on noin 772 km2.

Hakemusten esittäminen ja luvan myöntämisperusteet

Alkuperäisen hakemuksen ja kilpailevien hakemusten esittäjien on todistettava täyttävänsä luvan myöntämisen ehdot, jotka on määritelty etsimisluvista ja maanalaisista varastoista 2. kesäkuuta 2006 annetun asetuksen 2006-648, sellaisena kuin se on muutettuna, 4 ja 5 §:ssä (Journal officiel de la République française, 3. kesäkuuta 2006).

Kiinnostuneet yritykset voivat lähettää kilpailevan hakemuksensa yhdeksänkymmenen päivän kuluessa tämän ilmoituksen julkaisemisesta niiden sääntöjen mukaisesti, jotka on esitetty Euroopan yhteisöjen virallisessa lehdessä C 374 (30. joulukuuta 1994, s. 11) julkaistussa ilmoituksessa hiilivetyjen etsimislupien hankkimisesta Ranskassa ja joista säädetään Ranskan 2. kesäkuuta 2006 etsimisluvista ja maanalaisista varastoista antamassa asetuksessa 2006-648, sellaisena kuin se on muutettuna (Journal officiel de la République française, 3. kesäkuuta 2006).

Kilpailevat hakemukset on toimitettava ekologia-, energia- ja kestävän kehityksen ministeriöön jäljempänä ilmoitettuun osoitteeseen. Päätökset alkuperäisestä ja kilpailevista hakemuksista tehdään kahden vuoden kuluessa siitä, kun Ranskan viranomaiset ovat vastaanottaneet alkuperäisen hakemuksen, eli viimeistään 8. tammikuuta 2014.

Toiminnan harjoittamista ja siihen liittyviä päätöksiä koskevat ehdot ja edellytykset

Hakijoita pyydetään tutustumaan kaivoslain (code minier) 79 §:ään ja 79.1 §:ään sekä kaivostöistä, maanalaisesta varastoinnista ja niitä koskevista säännöistä 2. kesäkuuta 2006 annettuun asetukseen 2006-649, sellaisena kuin se on muutettuna (Journal officiel de la République française, 3. kesäkuuta 2006).

Lisätietoja on saatavissa seuraavasta osoitteesta: Ministère de l’écologie, du développement durable et de l’énergie

Direction générale de l’énergie et du climat — Direction de l’énergie, Bureau exploration et production des hydrocarbures, Grande Arche, Paroi Nord, 92055 La Défense Cedex, France – P. +33 140819527.

Edellä mainittuihin säädösteksteihin voi tutustua Légifrance-verkkosivustolla osoitteessa http://www.legifrance.gouv.fr

(1) EYVL L 164, 30.6.1994, s. 3.